Si Palui: Generasi Gadget
ZAMAN barubah banar. Dahulu zaman koperasi, wayah ini zaman korupsi. Itihi haja berita di tv, ada tarus pajabat nang ditangkap KPK,
ZAMAN barubah banar. Dahulu zaman koperasi, wayah ini zaman korupsi. Itihi haja berita di tv, ada tarus pajabat nang ditangkap KPK, kada sabulan atau satangah bulan sakali, ada ngarannya OTT alias operasi tangkap tangan, makanya ada nang mausulakan supaya lembaga anti rasuah nitu bubar jalan!
“Apa Lui umpat lumba pidatokah, pina wan tangan-tangan manunjuk ka tas, ka bawah,” rawa Garbus.
“Aku balajar pidato Bus ai, mudahan haja pang jangan ditangkap urang karana ini manyangkut pajabat pulitik, bayanya am aku bila ditangkap urang cagar balapar anak bini di rumah,” sahut Palui asa takutan jua inya.
“Masalah pulitik tema pidato ikam kalu ah, ditangkap urang kena,” Tulamak mahuwasani, tadiam Palui sakalinya.
“Nah Lui tentang generasi gadget haja, nitu moral jua, tapi ikam aman,” sambat Garbus nang mambari ide.
“Ayuha Bus ai, tarima kasih nah,” ucap Palui asa suka.
“Gadget nitu apa Lui?” takun Tulamak.
“Gadget nitu bahasa laut, artinya nang manyangkut masalah hapi mahapi, baik kakanakan sampai urang tuha jua ai, kuting-kuting wan hapi, makanya pas haja pidato tentang generasi gadget,” ucap Palui manjalasakan.
“Eh hah Lui ai,” jawab Tulamak.
Generasi wayah ini matan umur lima tahun bahkan masih tiga tahun sudah tahu wan gadget alias hapi ma hapi. Maka katuju banar jua inya malihat, malututi layar hapi nang baisi video-video napa-napakah. Bisahalah video urang baragapan, umai ai, aku kada kawa mambayangakan nah? Kita bahanu kada tahu, ada haja nang dua wayah ini baisi hapi baik umur lima tahun, umur sapuluh tahun, apalagi buhan palajar sampai mahasiswa hapi haja di tangannya. Urang tuha damintu jua, Palui mancuba bapidato bahasa Banjar haja inya.
min_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn fra_Latn bjn_Latn